এটা গোপন সূত্ৰৰ পম খেদি আজি বোকাজানৰ এছ ডি পি অ' পি কে পেগুৰ নেতৃত্বৰ এটা দলে গঁড়ৰ এটা সন্দেহজনক খড়্গ সৈতে এজন লোকক আটক কৰে।
আটক কৰা লোকজনৰ নাম লালখোংমাং কিপগেন (৪০) (পিতা : লাংখাজান কিপগেন) আৰু তেওঁ কাৰ্বি আংলং জিলাৰ বোকাজান আৰক্ষী থানাৰ অধীনৰ নতুন ছেহজাং অঞ্চলৰ বুলি জানিব পৰা গৈছে।
তেওঁৰ পৰা জব্দ কৰা সন্দেহজনক খৰ্ড়্গটোৰ ওজন প্ৰায় ৫১০ গ্ৰাম।
আৰক্ষীয়ে কিপগেনৰ পৰা বাজাজ কোম্পানিৰ এখন বাইক (পঞ্জীয়ন নং WB 20 R 3400) আৰু এটা নকিয়া ম'বাইলো জব্দ কৰিছে।
গঁড়ৰ খড়্গটো আচল নে নকল এই পৰ্য্যন্ত নিশ্চিত কৰিব পৰা নাই বুলি জানিব পৰা গৈছে।
লোকজনৰ পৰা অধিক তথ্য আহৰণৰ বাবে জেৰা অব্যাহত ৰখা হৈছে।
উল্লেখযোগ্য যে কাজিৰঙাত গঁড় হত্যা চকুত লগাকৈ কমিছে যদিও গঁড়ৰ খড়্গ আৰু বন্যপ্ৰাণীৰ অংগৰ চোৰাং ব্যৱসায়ী বিভিন্ন ৰূপত সক্ৰিয় হৈয়ে আছে।
অলপতে কাজিৰঙা ভ্ৰমণ কৰি ঘূৰি যাবলৈ ওলোৱা এজন পৰ্য্যটকক বৰঝাৰ বিমান বন্দৰৰ পৰা হুগৰী পহুৰ শিঙৰ সৈতে গ্ৰেপ্তাৰ কৰা হৈছিল।
লাচিতলৈ সন্মান, নে অপমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
